S'isch scho oft versuecht worre s'Baskisch mit de kaukasische Sproche i Verbindig z'bringe; allei us däm Grund wyl die au Isolate sin. Dodurch werre vo  Sprochwüsseschaftler mangmol voreiligi Schlüss zoge. E andres Byschpil do defür isch dr Versuech alli amerikanische Sproche i ei Sprochfamilie z'klasifiziire, obwohl d'meischte vo dänne Sproche überhaupt nüt mitenander z'tue hen. Isoliirti Sproche ghöre i dr Regel zu keinere Sprochgruppe, mangmol werret verschiedni Sproche aber eifachhalber in e Sprochfamilie klasifiziirt; zum Byspiil d' Paläo-sibirische Sproche wo nüt verwandt sin.